En 61-årig mand, der var involveret i en arbejdsulykke mandag den 7. december, er torsdag aften død af sine kvæstelser. Det fortæller Jørgen Jensen, politikommissær hos Lokalpolitiet i Thisted. Arbejdsulykken skete, da den 61-årige mand var ved at udføre service på et dæk fra en landbrugsmaskine, da dækket pludseligt eksploderede. Den 61-årige blev fløjet med lægehelikopter til Aalborg Universitetshospital, men torsdag aften afgik manden således ved døden. Arbejdstilsynet er nu i gang med at undersøge, hvordan ulykken kunne finde sted. De pårørende er underrettet.

Referat:
En arbejdsulykke hos Thisted Auto- og Dækservice har kostet en 61-årig mand livet.